Fil 2:25 Paulus stuur Epafroditus na Filippi. Die gemeente van Filippi het hierdie broeder self eerste na Paulus gestuur. Hierdie gemeente het regtig in liefde vir Paulus geleef. Hulle het geweet dat Paulus in die tronk is. Hulle weet ook dat in die tronk nie goed vir die gevangenes gesorg word nie. Dikwels kry hulle nie goeie kos nie. Hulle het klere wat hulle nie baie teen die kou verskerm nie. Die klere word vies en nie gewas nie. Die gemeente van Filippi stuur dan Epafroditus na Paulus met geld en ook om vir Paulus iemand te kan wees wat hom kan help met wat hy maar nodig het. Ons lees daarvan in Fil 4:16-18. Ons sien hier dat ons ons nie in ons eie gemeente mag opsluit nie. Dit is belangrik om wyer na God se werk in hierdie wêreld te kyk.
Paulus skryf nou dat hy Epafroditus weer na die gemeente in Filippi terugstuur, Juis omdat hy op hierdie oomblik Timoteus wat hy so graag wou stuur nie kan stuur nie. Hy noem Epafroditus sy broeder, medewerker en medestryder. Dit is belangrik om vir die broeders en susters in Filippi duidelik te maak dat Epafroditus regtig vir Paulus van waarde was en is. Hulle hoef nie te dink dat Epafroditus hom in die moeilike oomblikke in die steek gelaat nie. Hy is regtig 'n man wat as 'n broeder leef. Wat vir Christus se Koninkryk leef. Hoe belangrik is dit om saam so te leef ook vandag. Om so mekaar te help en te stimuleer om Christus se kerk op aarde te wees.